CELEX: 62015CN0613
Language: el
Date: 2015-11-20 00:00:00
Title: Υπόθεση C-613/15: Αίτηση προδικαστικής αποφάσεως την οποία υπέβαλε το Juzgado de primera instancia n° 5 de Alcobendas (Ισπανία) στις 20 Νοεμβρίου 2015 — Ibercaja Banco SAU/José Cortés González

8.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/17
            
         Αίτηση προδικαστικής αποφάσεως την οποία υπέβαλε το Juzgado de primera instancia no 5 de Alcobendas (Ισπανία) στις 20 Νοεμβρίου 2015 — Ibercaja Banco SAU/José Cortés González
   (Υπόθεση C-613/15)
   (2016/C 048/23)
   Γλώσσα διαδικασίας: η ισπανική
   
      Αιτούν δικαστήριο
   
   
      Juzgado de primera instancia no 5 de Alcobendas
   
   
      Διάδικοι στην υπόθεση της κύριας δίκης
   
   
      Ενάγουσα: Ibercaja Banco SAU
   
      Εναγόμενος: José Cortés González
   
      Προδικαστικά ερωτήματα
   
   
               1)
            
            
               Αντίκεινται τα άρθρα 3, παράγραφος 1, 4, παράγραφος 1, 6, παράγραφος 1, και 7, παράγραφος 1, της οδηγίας 93/13/ΕΟΚ (1), της 5ης Απριλίου 1993, σε κανόνα της εθνικής νομοθεσίας, όπως είναι το άρθρο 114 του νόμου περί υποθήκης, ο οποίος επιτρέπει στον εθνικό δικαστή, κατά την εξέταση του καταχρηστικού χαρακτήρα συμβατικής ρήτρας καθορισμού των τόκων υπερημερίας, να ελέγχει μόνον εάν το συμφωνηθέν επιτόκιο είναι τρεις φορές υψηλότερου του νομίμου, αλλά δεν του επιτρέπει να λαμβάνει υπόψη του άλλες περιστάσεις;
            
         
               2)
            
            
               Αντίκεινται τα άρθρα 3, παράγραφος 1, 4, παράγραφος 1, 6, παράγραφος 1, και 7, παράγραφος 1, της οδηγίας 93/13/ΕΟΚ σε κανόνα της εθνικής νομοθεσίας, όπως είναι το άρθρο 693 του ισπανικού κώδικα πολιτικής δικονομίας, κατά το οποίο, σε περίπτωση μη καταβολής τριών μηνιαίων δόσεων, καθίσταται πρόωρα απαιτητό το σύνολο του δανείου, χωρίς να λαμβάνονται υπόψη άλλες παράμετροι, όπως η διάρκεια ή το ύψος του δανείου ή άλλος σχετικός λόγος, και κατά το οποίο, επιπλέον, η δυνατότητα αποφυγής της προαναφερθείσας πρόωρης καταγγελίας της δανειακής συμβάσεως εξαρτάται από τη βούληση του πιστωτή, εκτός από τις περιπτώσεις κατά τις οποίες βαρύνεται με υποθήκη η κύρια κατοικία του οφειλέτη;
            
         
               3)
            
            
               Αντιβαίνει η τέταρτη μεταβατική διάταξη του νόμου 1/2013 στη νομολογία που απορρέει από την απόφαση COFIDIS (2);
            
         
      (1)  Οδηγία 93/13/ΕΟΚ του Συμβουλίου της 5ης Απριλίου 1993 σχετικά με τις καταχρηστικές ρήτρες των συμβάσεων που συνάπτονται με καταναλωτές.
   
      (2)  – Απόφαση C473/00, EU:C:2002:705.